钦定古今图书集成/明伦汇编/氏族典/第340卷 > 刘因
## 钦定古今图书集成/明伦汇编/氏族典/第340卷 > 刘因

按《元史刘因传》：“因字梦吉，保定容城人。五世祖琮，生
敦武校尉昉，昉生奉议大夫俣，俣生秉善，金贞祐中
南徙。其弟国宝，登兴定进士第，终奉直大夫。秉善生
述。述，因之父也。辟武邑令，以疾辞归。因天资绝人，甫
弱冠，才器超迈，蚤丧父，事继母孝，性不苟合，不妄交
接。家虽甚贫，非其义一介不取，不忽木。以因学行荐”
于朝。至元十九年，有诏征，因擢承德郎、右赞善大夫，
以母疾辞归。明年，丁内艰。二十八年，诏以集贤学士、
嘉议大夫征，因以疾固辞。三十年，卒。延祐中，谥文靖。